**МЛАДЕН ШАРЧЕВИЋ**

Рођен 22.01.1957. године у Београду

**Образовање:**

По завршетку XII београдске гимназије, дипломирао на Природно-математичком факултету Универзитета у Београду – одсек географија. Током школовања постиже врхунске резултате и стиче право на убрзане студије. Дипломирао са 22 године. Као стипендиста, последипломске студије, смер – заштита животне средине завршио у Центру за мултидисциплинарне студије Универзитета у Београду.

**Професионално ангажовање:**

Свеукупно професионално ангажовање министра Шарчевића везано је за област образовања. Основно опредељење је рад на развоју квалитета и ефикасности образовноваспитног процеса.

Радио је као васпитач у Дому ученика Средње железничке школе у Београду и као професор географије у неколико београдских школа. Као професор је постизао запажене успехе за које је добио више признања од бројих тадашњих друштвених организација попут Већа технике и науке.

На почетку каријере, са 33 године, постаје директор ОШ „Никола Тесла“ у Београду и руководи стручним активима директора школа.

За потребе државе учествовао је у оснивању ОШ „Бранко Ћопић“ и XV београдске гимназије.

Иницијатор је отварања више приватних школа како у Србији тако и у региону (прва приватна Гимназија и уопште прва приватна установа у Црној Гори).

Године 2003. организовао је и као директор покренуо рад Опште гимназије „Руђер Бошковић“ у Београду. Две године касније, 2005., основао је истоимену основну школу, која је прва приватна основна школа у земљи, чиме је формиран јединствен систем доуниверзитетског образовања.

Као директор Гимназије, а затим као генерални менаџер Образовног система „Руђер Бошковић“ ангажовао се на увођењу и успостављању високих стандарда у основном и средњем образовању.

Оснивач је (са групом истомишљеника) Републичког и Регионалног центра за таленте. Био је саветник Немачке школе у Београду, српске мањинске школе у Будимпешти и Јужној Африци (са Зимбабвеом).

Пратећи савремене тенденције у образовању у свету, успоставио је сарадњу са институцијама чија је мисија развијање високо квалитетног међународног образовања, а које су лидери у тој области: IBO (International Baccalaureate Organization) и Cambridge International Examinations.

Подржавањем и остваривањем IB програма (Primary Years Programme, Middle Years

Programme, IB Diploma Programme) као и Cambridge Primary, Secondary 1 и IGCSE), министар Шарчевић је увео најугледније међународне образовне програме у образовни систем Србије.

Организовао је и подржао пројекте који повезују школе и ученике у оквиру Републике Србије, региона и Европе.

У августу 2016. године, захваљујући остварењима у просветном раду и међународним признањима, постаје министар просвете, науке и технолошког развоја Републике Србије. Од тада, све функције господина Шарчевића у Образовном систему

„Руђер Бошковић“ су замрзнуте.

Током досадашње просфесионалне каријере награђен је златном плакетом Црвеног крста и наградом Већа технике и науке.

У слободно време рекреативно се бави риболовом.

Поносни је члан Црвеног крста, као и добровољни давалац крви.

 Ожењен, отац двоје одрасле деце.